Ego Alaydis, mater ducis Burgundie, notum facio omnibus presentes litteras inspecturis quod dominus Haymo Teffu, miles meus, in mea presencia constitutus, laude et assensu domine Marie uxoris sue et filiorum suorum, videlicet Guillermi canonici Virgiacensis et Johannis, ob remedium anime sue et antecessorum suorum, dedit, concessit et in perpetuum quictavit ecclesie Loci Dei et sanctimonialibus ibidem Deo servientibus duo sextaria bladi que eidem Haymoni annuatim incole Vir[g]iacenses Haymoni Teffu(a) reddere tenebantur. In cujus rei testimonium, ad preces supradictorum Haymonis, Marie, Guilermi, Johannis, presentes litteras sigilli mei munimine feci roborari. Actum est hoc anno Domini millesimo ducentesimo quadragesimo, mense aprili.